LEVANTAMENTO DE ACTAS PREVIAS Á OCUPACIÓN DOS BENS E DEREITOS AFECTADOS POLO PROXECTO DE "MELLORA DA MOBILIDADE PEONIL NA EP 2801 FORNELOS-ESTACAS, ENTRE O PQ 0+000 E O PQ 0+210 (CONCELLO DE FORNELOS DE MONTES)".
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/10/2023)

En consecuencia e a tenor do disposto nas regras 2ª e 3ª do artigo 52 da Lei de expropiación forzosa, convócase aos titulares que figuran na relación que se fará pública no Boletín Oficial da Provincia, no Boletín Oficial do Estado, en dous xornais e que se atopa exposta no taboleiro de anuncios do Concello de Fornelos de Montes e no Servizo de Infraestruturas e Vías Provinciais da Deputación de Pontevedra, para que asistan ao levantamento das actas previas á ocupación no lugar, día e hora que a continuación se indican e nas que se recollerán os datos necesarios para determinar os dereitos afectados, o valor destes e os prexuízos determinantes da rápida ocupación, sen prexuízo de se trasladaren ao lugar dos predios se o consideran necesario. Termo municipal de Fornelos de Montes. Lugar: Sede do Concello de Fornelos de Montes. Data: 24 de novembro de 2023 a las 10.00 horas. Ademais, realizarase a convocatoria aos interesados ao levantamento de actas previas mediante citación individual na que se indicará o día fixado para o levantamento da acta e no Taboleiro de anuncios do Concello de Fornelos de Montes, así como no Boletín Oficial da Provincia e no Boletín Oficial do Estado. Estas últimas publicacións, a tenor do disposto no artigo 45 da Lei 39/2015, do 1 de outubro, de procedemento administrativo común das Administracións Públicas, servirán como notificación ás persoas interesadas non identificadas, aos titulares de bens e dereitos afectados que sexan descoñecidos e a aqueles dos que se ignore o seu paradoiro. A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade (DNI), último recibo do Imposto de Bens Inmobles, así como certificado de conta con códigos IBAN e BIC, a fin de realizar os sucesivos pagos que sexan procedentes mediante transferencia bancaria, podendo facerse acompañar a súa costa, se o estiman oportuno, dos seus peritos e notarios. Así mesmo, en cumprimento do disposto no artigo 49 do Regulamento de expropiación forzosa de 26 de abril de 1957, unha vez levantadas as actas previas á ocupación, realizarase o pagamento, mediante transferencia bancaria, do importe dos depósitos previos e indemnizacións por rápida ocupación. No suposto de que as persoas titulares dos bens afectados pola expropiación non teñan presentado o certificado de titularidade da conta bancaria, con códigos IBAN e BIC, e a copia do DNI, consignarase o importe na Caixa Xeral de Depósitos, conforme o disposto no artigo 51 do Regulamento de expropiación forzosa do 26 de abril de 1957. O presente acordo faise público, para xeral coñecemento, advertindo aos titulares que na acta figurarán os donos dos bens ou titulares dos dereitos expropiados, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberá identificarse co DNI. Documento datado e asinado dixitalmente.